Amerikahjelpen
Store norske leksikon,Historie,Verdens historie og samtidshistorie,Nord- og Mellom-Amerika,USAs historie,USAs historie 1920–1960
Amerikahjelpen var en betegnelse på hjelpekomiteer blant norsk-amerikanerne i USA under andre verdenskrig.
Organisasjonen Norwegian Relief ble stiftet i Chicago allerede i april 1940. Formann var biskop J. A. Aasgaard. I 1943 gikk denne sammen med to andre norsk-amerikanske hjelpeorganisasjoner, Camp Little Norway Association og Norwegian Seamen's Christmas and Relief, under navnet American Relief for Norway. Organisasjonen gjorde en stor innsats ved innsamling av penger og klær, og ved innkjøp av skotøy og medisiner.En del av de innsamlede midlene ble under krigen stilt til disposisjon for norske flyktninger i Sverige, for Svenska Norgehjälpen og for Hjemmefronten. Arbeidet fortsatte også etter krigen. Les mer i Store norske leksikon Norge under andre verdenskrig Litteratur Rygg, A.N.: American relief for Norway, 1947